भारत जैसे व्यापक जनतंत्र में यह बात सुनने में अजीब लग सकती है। लेकिन कई बीज अपने बोए जाने के दशकों बाद उगते हैं। अब से छह दशक पहले किसने अंदाज़ लगाया था कि सामाजिक नफ़रत के अंकुर जिस दिन फूटेंगे, रायसीना की पहाड़ियों पर बबूल का जंगल लहलहाने लगेगा? क्या हमने इस नियति के बारे में सोचा था कि छह-सात दशक बाद जब एक नई सुबह के इंतज़ार में हम आंख मसलते हुए जागेंगे तो हमें भारत के 80 फ़ीसदी भूगोल पर सियासी-कीकर के झाड़ देखने को मिलेंगे?